《自由時報》喺2020年12月報道，美國羅格斯大學有一個中國籍學生喺11月中旬車禍死咗，但係教授之後仍然陸續收到佢嘅功課同電郵，事件驚動學校管理層，最後揭發原來個學生生前用咗網上課程代管網站嘅服務。有教授接受訪問嘅時候形容，呢啲網課代管嘅產業鏈已經發展得非常完善，提供「一條龍服務」，學生只要將學校網站帳號密碼交畀業者，就可以喺分數上「保b爭a」。